- Hindi News
- National
- जांजगीर ग्रामीण मंडल महामंत्री चला रहा था अवैध क्लीनिक, टीम पहुंची तो देने लगा सत्ता की धौंस
जांजगीर ग्रामीण मंडल महामंत्री चला रहा था अवैध क्लीनिक, टीम पहुंची तो देने लगा सत्ता की धौंस
नवागढ़ भाजपा का महामंत्री भुवनेश्वर साहू ग्राम तरौद में अवैध रूप से क्लीनिक चला रहा था। गुरूवार की सुबह उसके क्लीनिक में छापा मार कार्रवाई करते हुए टीम पहुंची तो उसने टीम को कार्रवाई करने से रोकने व दबाव बनाने के लिए खुद को भाजपा का बड़ा नेता बताते हुए अधिकारियों को डराने के लिए सत्ता की धौंस दिखाने लगा, लेकिन अधिकारी उसके दबाव में नहीं आए और क्लीनिक को सील किया गया।
ग्राम तरौद के मेन रोड बस स्टैंड के पास संचालित साहू क्लीनिक में तहसीलदार लखेश्वर किरण, बीएमओ डॉ. श्रीकेश गुप्ता, बीपीएम अमित शुक्ला एवं पुलिस की संयुक्त टीम ने छापा मारा। निरीक्षण के दौरान क्लीनिक में एलोपैथिक, अंग्रेजी दवाईयों के साथ-साथ स्टरलाइज एवं डिस्पोजल सीरिंज बड़ी मात्रा में बरामद हुई। टीम ने क्लीनिक के संचालक भुवनेश्वर साहू से उसकी योग्यता से संबंधित व क्लीनिक संचालन के लिए अन्य दस्तावेज की मांग की तो वह वैध दस्तावेज प्रस्तुत नहीं कर सका, बल्कि उसने स्वयं को प्रदेश की सत्ताधारी पार्टी भाजपा का नवागढ़ मंडल का बड़ा नेता बताते हुए कार्रवाई नहीं करने के लिए दबाव बनाने लगा।
भुवनेश्वर साहू
जांजगीर मंडल के महामंत्री भुवनेश्वर साहू की क्लीनिक से जब्त दवाएं
टीम ने ग्राम किरारी में संचालित मयाराम सलखन के क्लिनिक में भी एलोपैथिक दवाइयां, डिस्पोजल सिरिंज एवं अन्य दवाइयां मिलने पर क्लिनिक संचालक मयाराम सलखन के विरुद्ध छग नर्सिंग एक्ट 2010 के तहत कार्यवाही करते हुए क्लिनिक को सील किया गया।
किरारी में भी एक क्लीनिक सील
धौंस नहीं आया काम
क्लीनिक संचालक भुवनेश्वर साहू भाजपा जांजगीर ग्रामीण मंडल का महामंत्री है। उसने भाजपा पार्टी में अपने आपको महत्वपूर्ण पद का हवाला देते हुए अधिकारियों को उच्च अधिकारियों एवं पार्टी संगठन का धौंस देते हुए कार्यवाही नहीं करने की बात कही गई। जांच टीम द्वारा किसी भी प्रकार के बिना दबाव के क्लीनिक संचालक भुवनेश्वर साहू द्वारा वैध दस्तावेज प्रस्तुत नहीं करने पर छत्तीसगढ़ नर्सिंग एक्ट 2010 में कार्यवाही करते हुए एलोपैथिक दवाइयां को जब्त व क्लिनिक को सील कर दिया गया है।
शिकायत पर कार्रवाई
बीएमओ डॉ. श्रीकेश गुप्ता ने बताया कि लम्बे समय से झोला छाप डा. द्वारा क्लीनिक संचालन की शिकायत मिल रही थी। कलेक्टर व सीएचएमओ के निर्देश पर तरौद के साहू क्लीनिक और किरारी मंे मयाराम सलखन की क्लीनिक चेक की। मांगने पर दोनों कोई भी वैध दस्तावेज पेश नहीं किया। दोनों क्लीनिकों को सील किया गया।
tgl_Latn sot_Latn hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva